Menningarfélagið Hraun í Öxnadal ehf. og Skógrækt ríkisins hafa gert með sér samstarfssamning um að koma upp trjásafni ( arboretum ) í afgirtum garði umhverfis íbúðarhúsið að Hrauni í Öxnadal . Í trjásafninu verða gróðursett eintök af öllum íslensku trjám og runnum sem þar geta þrifist . Auk þess verður stofnað til skógræktar í heimalandi Hrauns á þeim hluta jarðarinnar sem er utan fólkvangsins , Jónasarvangs , sem opnaður var 2007 . Verður þess sérstaklega gætt að allur trjágróður lagi sig að landinu . Stefnt er að því að á Hrauni vaxi upp sem flestar trjátegundir og runnar sem þrifist geta á svæðinu . Tré og runnar verða merkt til þess að gestir og gangandi geti fræðst um trjágóður á Íslandi . Einnig verður skólahópum og öðrum , sem þess óska , gefinn kostur á kynningu og leiðsögn um svæðið .